
	Priporočila v postopku vzorčne evalvacije magistrskega študijskega programa druge stopnje Zgodovina, Univerza v Ljubljani, Filozofska fakulteta





Spoštovani,

svet Nacionalne agencije Republike Slovenije za kakovost v visokem šolstvu (v nadaljevanju: svet agencije) je na 207. seji 27. 2. 2025 obravnaval magistrski študijski program druge stopnje Zgodovina, ki ga je v okviru evalvacije vzorca študijskih programov presojala skupina strokovnjakov.

Skupina strokovnjakov je na podlagi dokumentacije v postopku in obiska visokošolskega zavoda dne 19. 11. 2024. pripravila skupno evalvacijsko poročilo. Na poročilo ste 24. 12. 2024 poslali pripombe, skupina strokovnjakov pa se je do pripomb opredelila in 17. 1. 2025 pripravila končno evalvacijsko poročilo.

Svet agencije se z ugotovitvami skupine strokovnjakov v končnem poročilu v celoti strinja. Te so razvidne na vseh področjih presoje Meril za akreditacijo in zunanjo evalvacijo visokošolskih zavodov in študijskih programov (Uradni list RS, št. 42/17, 14/19, 3/20, 78/20 in 82/20 – popr., 44/21 in 23/23; v nadaljevanju: Merila za akreditacijo), tako na področjih notranjega zagotavljanja in izboljševanja kakovosti študijskega programa ter spreminjanja in posodabljanja študijskega programa kot tudi na področju izvajanja študijskega programa.

Svet agencije vam priporoča, da ugotovitve skupine strokovnjakov smiselno upoštevate tako da:
· si prizadevate za večji odziv študentov na študentsko anketo ter njihovo sodelovanje pri predlogih o spremembah študijskega programa,
· zunanje deležnike vključujete v razpravo o spremembah študijskega programa in jih obveščate o ukrepih na podlagi samoevalvacije 
· v okviru študijskega programa vzpostavite sistem praktičnega dela študentov z namenom spoznavanja osnov njihovega dela v relevantnih institucijah,
· izboljšate razporeditev predmetov pri sestavljanju urnikov, da ne prihaja do prekrivanja terminov pri temeljnih predmetih,
· si prizadevate za kontinuiran razvoj in zaposlovanje kadrov.

Svet agencije vam priporoča, da priporočila upoštevate pri samoevalvaciji študijskega programa, kar naj bo razvidno tudi iz samoevalvacijskih poročil, ter o tem v roku dveh let od prejema tega dopisa poročate o napredku v skladu z 49.a členom Meril za akreditacijo.

S spoštovanjem,

	
	dr. Boris Dular

Predsednik sveta
Nacionalne agencije Republike Slovenije za kakovost v visokem šolstvu








Poslati:
- naslovniku, osebno



Priloge:
- končno poročilo skupine strokovnjakov z dne 17. 1. 2025

